পিকমি

পিকমি একটি স্থানীয় রাইড শেয়ারিং কোম্পানি, যার সদরদপ্তর বাংলাদেশের ঢাকায় অবস্থিত। কোম্পানিটি একটি মোবাইল অ্যাপ্লিকেশন পরিচালনা করে, যা গ্রাহকদেরকে তাদের স্মার্টফোন থেকে মোটরবাইক বা গাড়ির অনুরোধ করার সুবিধা প্রদান করে। এটি শুধুমাত্র ঢাকা শহরে তাদের সেবা প্রদান করে।

 ইতিহাস 
পিকমি ২০১৮ সালে ফ্রিল্যান্সভিত্তিক মোটরসাইকেল ও প্রাইভেট কার দিয়ে তাদের কার্যক্রম শুরু করে। ২০১৮ সালের ডিসেম্বরের মধ্যে ২৫০০০ এরও বেশি চালক এবং প্রায় ১০০০০০ ব্যবহারকারী পরিষেবাটি ব্যবহার করে। পিকমির প্রতিষ্ঠাতা ও প্রধান নির্বাহী কর্মকর্তা ওমর আলী তার একমাত্র অর্থায়নে এটি শুরু করেন।

 সেবাসমূহ 
পিকমি তাদের নিজস্ব অ্যাপ পরিচালনা করে, যা গ্রাহকদেরকে তাদের স্মার্টফোনের মাধ্যমে গাড়ি অনুরোধ করার সুবিধা প্রদান করে। পিকমির অ্যাপ অ্যান্ড্রয়েড ও আইওএসের জন্য উপলব্ধ। গ্রাহকরা নগদ অর্থ,  ক্রেডিট কার্ড, বিকাশ, আইপে এবং স্থানীয় ব্যাংকের মতো যেকোনো একটি অর্থপ্রদানের পদ্ধতি বেছে নিতে পারে। ব্যবহারকারীরা কোনো রাইড অনুরোধ করার পর চালক অনুরোধকৃত রাইডটি গ্রহণ করলে ব্যবহারকারী রাইডের বিশদ যেমন চালকের নাম, গাড়ির বিবরণ, চালকের বিবরণ ইত্যাদি দেখতে সক্ষম হন। রাইড শেষ হওয়ার পর ব্যবহারকারীকে নগদ বা অনলাইন মাধ্যমে অর্থ প্রদান করতে হয়।

 তথ্যসূত্র 

 বহিঃসংযোগ 


বিষয়শ্রেণী:বাংলাদেশের পরিবহন কোম্পানি
বিষয়শ্রেণী:বাংলাদেশের অনলাইন কোম্পানি
বিষয়শ্রেণী:বাংলাদেশের সড়ক পরিবহন